Analyse av Quake

Av Øyvind Sørøy	
Brukernavn: oyvso
9. november 2006

Det begynner med at hovedfiguren, en romsoldat, blir fanget opp i et teleporteringseksperiment som går galt, og som åpner opp for en ukjent verden. Det blir sent ut mange monstre som herjer på militærbasene, og som så vender tilbake til verdenen sin. Romsoldaten følger etter monstrene gjennom portalen, og kommer til en veldig gotisk-inspirert verden, hvor han må gå igjennom fire verdener for å stoppe Shub-Niggurath og monstrene. Han kjemper mot zombier, zombiefisker, hoppende monstre med spett i stedet for hender, flyvende, menneskelignende skapninger uten armer og bein, troll med granatkastere og motorsager, og dødsriddere med skarpe sverd.

I den første verdenen møter romsoldaten på den første, store fienden kalt Chthon, som er delvis udødelig for hans våpen. Romsoldaten bruker da noen strømledende påler til å sende støt igjennom monsteret til det dør.

I de tre andre verdenene møter romsoldaten stadig sterkere motstand, og kommer over stadig økende antall monstre. En av de mest markante monstrene er Shambleren, som er en slags gigantisk  yeti-lignende muskelklump uten øyne som skyter lyn fra klørne sine på avstand. Det lager noen grusomme brøl når det ser romsoldaten, men med litt kløkt og spikerpistolene så går det i bakken ganske fort.

Etter at romsoldaten har tatt alle fire verdenene, åpner det seg en ny verden i bakken i rommet hvor han startet, og der nede venter Shub-Niggurath. Romsoldaten er heldig og får alle våpen han trenger servert rett før han skal gå inn og møte Shub-Niggurath. Men fordi den er udødelig, må romsoldaten kjempe seg forbi alle monstrene samtidig, og bruke teleporteren til å "telefragge" (dukke spontant opp inne i objektet man teleporterer til) den, og dermed drepe den. Etter å ha drept Shub-Niggurath, har romsoldaten reddet verden.